Tisztelt Hallgatók!

A Dunaújvárosi Egyetem Pedagógiai és Kommunikációs Szakmai Kollégiuma **Fotópályázatot hirdet** az egyetemi hallgatók részére.

A legjobb képek mint pályaművek kiállításra kerülnek. A nyertesek díjazásban részesülnek. Fotópályázat eredményhirdetése, díjátadása a kiállítás ünnepélyes megnyitóján **2019. december 5-én 16 órakor** a Dunaújvárosi Egyetem Főépület 2. emeleti aulájában lesz. A pályaműveket neves zsűri bírálja el.

**Mindenkit biztatunk fotótudásának a megmérettetésére!**

**Kategóriák:** A pályázati nevezés három kategóriában lehetséges: "portré", "fény és árnyék" és "diákélet".

**Technikai feltételek:** Mindenki csak 3 db képpel nevezhet, amelyeket a jelzett kategóriákban tetszőlegesen feloszthat. A kategóriák nevei elektronikusan a következőképpen alakulnak: "portre", "feny", "diak". A fotókat leadás előtt kérjük 2835 x 4253 pixel, 300 dpi, jpg fájlkiterjesztéssel menteni. A fájlok neve "kategorianév\_sorszám\_neptunkód.jpg" (Azaz példaként "feny\_1\_xyz123.jpg", ha a további azonos kategóriában értelemszerűen "feny\_2\_xyz123.jpg", ha más kategóriában is indul, akkor annak pl. "diak\_1\_xyz123.jpg")

A hallgató egyúttal nevezésével kijelenti, hogy a pályázatra benyújtott fényképek saját alkotásai.

Az egyetem a GDPR szempontjait figyelembe veszi, ezért fontos, hogy a pályázó műveken szereplő személyek hozzájárulásukat adják ahhoz, hogy a fotókon szerepelnek és azok a pályázaton indulhatnak. A pályázó hallgató hozzájárul és tudomásul veszi, hogy az egyetem pr-marketing céllal a fotóit a jövőben felhasználhatja. A Dunaújvárosi Egyetem *Szellemi alkotások védelméről és a szellemi tulajdon kezeléséről szóló szabályzat*a mellékletét képező Bejelentés a Dunaújvárosi Egyetemen létrehozott szerzői mű tárgyában nevű nyilatkozat 1-3. pontjait kell kitölteni, a 4.és 5. pontjait vegyék tárgytalannak.

A hozzájárulási nyilatkozatokat a hozzájuk tartozó fotókkal azonos mappában kérjük elhelyezni.

A hozzájárulásokhoz a formanyomtatványokat az alábbi linken lehet elérni:

<http://www.uniduna.hu/hirek/hirek-almenu/1301-fotópályázat-hallgatóknak-küldd-el-művedet-még-ma>

A Dunaújvárosi Egyetem *Szellemi alkotások védelméről és a szellemi tulajdon kezeléséről szóló szabályzat*a az egyetem honlapján az alábbi linken érhető el: <http://www.uniduna.hu/rolunk/ervenyes-szabalyzatok-rolunk/467-05-szellemi-alkotások-szabályzata-20160316/file>

A fenti kitöltött, aláírt és digitalizált nyilatkozatok hiánya a pályázatból való automatikus kizárást jelenti. Erőszakos, provokáló, illetlen vagy politikai témájú fotókkal pályázók automatikusan kizárásra kerülnek a pályázatból.

**A jelentkezés módja:** A hallgató az egyetemi e-mail címéhez tartozó OneDrive meghajtón (felhő) létrehoz egy mappát "neptunkod\_fotopalyazat" néven és abba másolja a maximum 3 db fotót (jpg-t). A pályázó hallgató ezt követően az egyetemi OneDrive mappáján lévő " neptunkod\_fotopalyazat" mappát megosztja a "[fotopalyazat2019@uniduna.hu](mailto:fotopalyazat2019@uniduna.hu)" címmel. Arra kérünk mindenkit, hogy a megosztásnál **a Szerkesztés ne legyen engedélyezve**.

Kategóriánként hirdetünk nyerteseket, akiknek a díjazása:

1. helyezettek esetén 15 000 Ft,

2. helyezettek 10 000 Ft,

3. helyezettek 5 000 Ft.

**A pályamunkák beadásának határideje: 2019. november 20.**